Nafarroako Parlamentuko Mahaiak, 2018ko otsailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Fanny Cecilia Carrillo Suárez andreak aurkeztutako galdera, jakiteko zein urrats egin diren honako erabaki hau betetzeko: “Nafarroako Gobernua premiatzen da departamentuen arteko koordinazio-talde bat sor dezan, kultur aniztasuneko politikak bultzatzeko, eta kultur aniztasunerako eta bizikidetasunerako plan bat egin dezan”.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko otsailaren 19an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Fanny Carrillo Suárez andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Herritarrekiko eta Erakundeekiko Harremanetako kontseilariak Legebiltzarraren hurrengo Osoko Bilkuran ahoz erantzun dezan:

Nafarroako Parlamentuak 2017ko otsailaren 16an egindako Osoko Bilkuran honako erabaki hau onetsi zen: “Nafarroako Gobernua premiatzen da departamentuen arteko koordinazio-talde bat sor dezan, kultur aniztasuneko politikak bultzatzeko, eta kultur aniztasunerako eta bizikidetasunerako plan bat egin dezan”. Zer urrats egin dira erabaki hori betetzeko?

Iruñean, 2018ko otsailaren 12an

Foru parlamentaria: Fanny Carrillo Suárez.